# G20

G20-landene
Mørk blå er lik medlemsnasjon, mens lys blå er medlemmer via EU. Land invitert som gjester er markert med rosa.

|  |
| --- |
| G20 medlemmene:
1. Argentina
2. Australia
3. Brasil
4. Canada
5. Frankrike
6. India
7. Indonesia
8. Italia
9. Japan
10. Kina
11. Mexico
12. Russland
13. Saudi-Arabia
14. Sør-Afrika
15. Sør-Korea
16. Tyrkia
17. Tyskland
18. Storbritannia
19. USA
20. Den europeiske union
 |

**G20** (eller **Group of 20**) er et samarbeidsforum bestående av 19 land samt Den europeiske union (EU), og Den afrikanske union (AU). Gruppen, som er selvoppnevnt, omfatter G7-landene og andre land med sterk økonomi, herunder nylig industrialiserte land. G20 er verdens sentrale, uformelle forum for internasjonalt økonomisk samarbeid.

Til sine møter inviterer G20 regelmessig Det internasjonale pengefondet, Verdensbanken, Financial Stability Board, Organisasjonen for økonomisk samarbeid og utvikling (OECD) og De forente nasjoner (FN).

Videre kan det aktuelle presidentskapet i G20 også invitere andre organisasjoner og land. Slike invitasjoner har regelmessig gått til Spania, lederne av Den afrikanske union, New Partnership for Africa’s Development, Association of Southeast Asian Nations (ASEAN), så vel som andre land og organisasjoner.

## Historie

Som en reaksjon på Asiakrisen i 1990-årene, vedtok G7-landene i 1999, under sitt møte i Köln å etablere G20. G20 overtok rollen til de tidligere G22 og G33. Det første møtet i G20 ble avholdt i Berlin i desember 1999, med landenes finansministere og sentralbanksjefer til stede. Siden den gang har det vært ministermøter i G20 hver høst.

Foranlediget av den internasjonale finanskrise høsten 2008, ble G20-møtet 15. november 2008 i Washington, D.C., for første gang avviklet som et møte mellom stats- og regjeringssjefene. Under møtet i Pittsburgh i september 2009 ble G20 utropt som det sentrale forum for det internasjonale økonomiske samarbeid.

## Organisasjonen

G20 driver uten et permanent sekretariat eller fast stab. Møteledelsen roterer mellom medlemmene på årlig basis og velges fra regionale grupperinger av land. Møteleder er del av en ledergruppe på tre medlemmer, der de to andre er tidligere og kommende møteleder. Kommende møteleder etablerer et midlertidig sekretariat for sin lederperiode og koordinerer gruppens arbeid og organiserer møter.

Presidentskapet roterer og innehas gjerne av den nasjon som er vertsland for det forestående statsledermøte. Toppmøtet i 2017 holdes i Hamburg i Tyskland.

## G20-møter

### Møter med statsledere

Toppmøtene i G20 ble etablert som et svar på finanskrisen 2007–2010 og en stadig økt anerkjennelse av store lands økonomier som allerede ikke var inkludert i internasjonale økonomiske diskusjoner og ledelse. Toppmøtene i G20 kommer i tillegg til G20-møtene for finansministre og sentralbanksjefer.

Statslederne under møtet i 2016 i Hangzhou i Kina.
Det første toppledermøtet ble avholdt i Washington, D.C. i 2008. De to følgende årene ble det avholdt møte to ganger hvert år, men dette ble redusert til en gang årlig i 2011.

|  | Dato | Vertsland | Vertsby | Nettsted |
| --- | --- | --- | --- | --- |
| 1. | November 2008 |  USA | Washington, D.C. |  |
| 2. | April 2009 |  Storbritannia | London |  |
| 3. | September 2009 |  USA | Pittsburgh |  |
| 4. | Juni 2010 |  Canada | Toronto |  |
| 5. | November 2010 |  Sør-Korea | Seoul |  |
| 6. | November 2011 |  Frankrike | Cannes |  |
| 7. | Juni 2012 |  Mexico | Los Cabos |  |
| 8. | September 2013 |  Russland | St. Petersburg |  Arkivert 21. september 2013 hos Wayback Machine. |
| 9. | November 2014 |  Australia | Brisbane |  |
| 10. | November 2015 |  Tyrkia | Antalya |  |
| 11. | September 2016 |  Kina | Hangzhou |  |
| 12 | Juli 2017 |  Tyskland | Hamburg |  |
| 13 | Nov.–des. 2018 |  Argentina | Buenos Aires |  |
| 14 | 28.–29. juni 2019 |  Japan | Osaka |  Arkivert 1. juli 2019 hos Wayback Machine. |
| 15 | 21.–22. november 2020 |  Saudi-Arabia | Riyadh |  |
| 16 | 30.–31. oktober 2021 |  Italia | Roma |  |
| 17 | 15.–16. november 2022 |  Indonesia | Nusa Dua, Bali |  |
| 18 | 9.–10. september 2023 |  India | New Delhi |  |
| 19 | 18.–19. november 2024 |  Brasil | Rio de Janeiro |  |
| 20 | 22.–23. november 2025 |  Sør-Afrika | Johannesburg |  |
| 21 | 14.–15. desember 2026 |  USA | Miami |  |
| 22 | 2027 |  Storbritannia |  |  |
| 23 | 2028 |  Sør-Korea |  |  |

### Møter med finansministre og sentralbanksjefer

Plakat fra ministermøtet i 2010
G20-møtet i Hamburg 7.-8. juli 2017
Steder i fet skrift viser at møtet ble avholdt samtidig som tilsvarende møte for statsledere.

| År | Sted | Dato | Noter |
| --- | --- | --- | --- |
| 1999 |  Berlin |  |  |
| 2000 |  Montréal |  |  |
| 2001 |  Ottawa |  |  |
| 2002 |  New Delhi |  |  |
| 2003 |  Morelia |  |  |
| 2004 |  Berlin |  |  |
| 2005 |  Beijing |  |  |
| 2006 |  Melbourne |  |  |
| 2007 |  Cape Town |  |  |
| 2008 |  São Paulo |  |  |
| 2009 |  Horsham | Mars |  |
|  **London** | September |  |
|  St Andrews | November |  |
| 2010 |  Incheon | Februar |  |
|  **Toronto** | Juni |  |
|  Gyeongju | November |  |
| 2011 |  Paris | Februar |  |
|  Washington D.C. | April |  |
|  Washington D.C. | September |  |
|  Paris | Oktober |  |
|  Cannes | November |  |
| 2012 |  Mexico by | Februar |  |
|  Washington D.C. | April |  |
|  Mexico by | November |  |
| 2013 |  Moskva | Februar |  |
|  Washington D.C. | April |  |
|  Washington D.C. | Oktober |  |
| 2014 |  Sydney | Februar |  |
|  Washington D.C. | April |  |
|  Cairns | September |  |
| 2015 |  Istanbul | Februar |  |
| 2016 |  Shanghai | Februar |  |
|  Washington D.C. | April |  |
|  Chengdu | Juli |  |
| 2017 |  Baden Baden | 17.-18. mars 2017 |  |
| 2018 |  Buenos Aires | 19.-20. mars |  |
|  Washington, D.C. | 20. april |  |
|  Buenos Aires | 21.-22. juli |  |
| 2019 |  Fukuoka | 8.-9. juni 2019 |  |

### Møter med arbeidsministre

* 2010:  Washington, D.C.
* 2011:  Paris, France
* 2012:  Guadalajara, Mexico
* 2013:  Moskva
* 2014: Melbourne
* 2015: Ankara
* 2016: Beijing
* 2017:  Bad Neuenahr-Ahrweiler
* 2018:  Mendoza
* 2019:  Matsuyama

### Andre minister- og parlamentarikermøter

Det har som en del av G20-samarbeidet også vært avholdt møter mellom landenes ministere for landbruk, energi, utenriks, turisme og handel, samt for parlamentspresidentene.

## Kritikk

Opprettelsen av G20 er kritisert for å mangle legitimitet, blant annet som følge av at organisasjonen er selvoppnevnt. Den daværende norske utenriksminister Jonas Gahr Støre meddelte i 2010, i et intervju på engelsk med det tyske tidsskriftet *Der Spiegel*, at:

> «G20 er en selvoppnevnt gruppe. Sammensetningen er bestemt av de store landene og maktene. Den er kanskje mer representativ enn G7 eller G8, hvor bare de rikeste landene er med, men den er fremdeles tilfeldig sammensatt. Vi lever ikke lengre på 1800-tallet, i en tid da de store maktene møttes og tegnet kartene på kloden. Ingen har behov for en ny Wienerkongress.
>
>
> [Originalsitat: The G-20 is a self-appointed group. Its composition is determined by the major countries and powers. It may be more representative than the G-7 or the G-8, in which only the richest countries are represented, but it is still arbitrary. We no longer live in the 19th century, a time when the major powers met and redrew the map of the world. No one needs a new Congress of Vienna.]»
>
>
>

## Referanser

## Eksterne lenker

* (id) Offisielt nettsted

* (en) G20 – kategori av bilder, video eller lyd på Commons